jkorsvik/nowiki_second_scrape_merged huggingface dataset:
Jasmin Wagner

Jasmin Wagner (født 20. april 1980 i Hamburg) er en tysk sangerinne, skuespillerinne og programleder. Hun er ofte kjent under kunstnernavnet Blümchen, og dessuten som Blossom i engelskspråklige land og i Asia.
Wagner er halvt tysk og halvt kroatisk. Hun begynte karrieren allerede som barn, da som fotomodell i kataloger. Musikkarrièren begynte på midten av nittitallet, da hun som femtenåring gav ut singelen «Herz an Herz». Denne sangen nådde fjerdeplass på de tyske hitlistene. Debutalbumet Herzfrequenz (1996) holdt seg på de tyske listene i over ett år.
I 1996 ble Wagner lansert utenfor Tysklands grenser, og ble blant annet populær i Japan. I 1997 kom albumet Verliebt…. Denne platen inneholdt blant annet Nena-coverlåten «Nur geträumt». Wagners tredje studioalbum var Jasmin (1998). I 1999 søkte hun nye markeder, og slapp blant annet sangen «Tu es mon île» i Frankrike (i duett med Yta Farrow). Sangen «Heut' ist mein Tag» ble sluppet som singel i Skandinavia, og nådde førsteplassen på den norske Topp 20-listen. I 2000 kom Wagners fjerde studiealbum, Die Welt gehört dir. Dette albumet markerte slutten på Wagners karriere under navnet «Blümchen».
I desember 2001 kom Wagner tilbake, denne gangen under sitt eget navn, da hun utgav den kjente julesangen «Santa Claus Is Coming To Town» i techno-versjon. I 2003 kom hun med «Leb deinen Traum», i forbindelse med TV-programmet Popstars. I 2006 kom hun med albumet Die Versuchung, et album som brøt markant med Wagners tidligere sjangre. 
Wagner har også gjort seg bemerket som programleder på tysk fjernsyn, blant annet i programmene Heart Attack, Mini Playback Show, Top of the Pops og flere andre. Hun har også spilt i såpeserien Gute Zeiten – Schlechte Zeiten, i Hollywood-filmen Driven og i musikalen Vom Geist der Weihnacht.


== Referanser ==


== Eksterne lenker ==
(de) Offisielt nettsted 
(en) Jasmin Wagner – kategori av bilder, video eller lyd på Commons 
(en) Jasmin Wagner på Internet Movie Database 
(fr) Jasmin Wagner på Allociné 
(en) Jasmin Wagner hos Rotten Tomatoes 
(en) Jasmin Wagner hos The Movie Database 
(en) Jasmin Wagner på Apple Music 
(en) Jasmin Wagner på Discogs 
(en) Jasmin Wagner på Discogs 
(en) Jasmin Wagner på MusicBrainz 
(en) Jasmin Wagner på MusicBrainz 
(en) Jasmin Wagner på Spotify 
(en) Jasmin Wagner på Last.fm 
(en) Jasmin Wagner på Last.fm 
(en) Jasmin Wagner på Genius — sangtekster 
(en) Jasmin Wagner på AllMusic 
(en) Jasmin Wagner på AllMusic
Paraguays kvinnelandslag i fotball

Paraguays kvinnelandslag i fotball representerer Paraguay i internasjonal fotball. 
Paraguay debuterte i 1998 i det søramerikanske mesterskapet, der de kom på en godkjent tredjeplass i sin gruppe, bak Ecuador og Argentina. Paraguay viste seg å greie seg uten stygge tap, noe som gjentok seg i 2003, da Paraguay igjen møtte Argentina i puljespillet. Paraguay tapte 0-3, men slo Uruguay, og endte på andreplass i puljen. I neste mesterskap kom Paraguay seg videre etter en enkel gruppe, men i den avgjørende gruppen endte Paraguay sist, altså på fjerdeplass, etter å ha tapt for Uruguay, laget de hadde slått i begge de foregående mesterskapene. Paraguay endte også sist i de Panamerikanske leker i 2007.
Pledge of Allegiance

Pledge of Allegiance (norsk «lojalitetsforpliktelse») til Amerikas forente staters flagg er en troskapsed til USA. Den blir berettet ved mange offentlige begivenheter. Kongress-samlinger åpner med sitering av forpliktelsen. 
Edsavsigelsen kombinert med høyrearmen utstrakt i romersk hilsen, såkalt Bellamyhilsen, ble skapt av Francis Bellamy og første gang avsagt 1892. På grunn av likheten med «hitlerhilsen» ble gesten erstattet av høyre hånd på hjertet fra 1942. Andre gester har vært løftet høyrearm med håndflaten opp og utstrakt hånd lagt vannrett på tvers av brystet.
Den nåværende Pledge of Allegiance går slik:

I pledge allegiance
to the flag
of the United States of America,
and to the Republic for which it stands:
one Nation under God,
indivisible,
With Liberty and Justice for all.

Teksten har blitt forandret noe i årenes løp. I den originale versjonen var ikke linjen One Nation under God med. På grunn av det store flertallet av kristne i USA ble denne linjen tatt med i 1954, og denne versjonen er den absolutt mest kjente. Det har også vært andre små endringer av mindre betydning, men den versjonen som brukes i dag har altså vært uendret siden 1954.
Den skal leses opp i giv akt med ansiktet mot flagget, med høyre hånd over hjertet. Hvis man ikke er iført uniform, skal menn fjerne alle ikke-religiøse hodeplagg med sin høyre hånd og holde den ved venstre skulder, med hånden over hjertet. Personer i uniform skal forbli stille, med ansiktet mot flagget, mens de utfører den militære hilsenen.


== Referanser ==


== Eksterne lenker ==
(en) Pledge of Allegiance – kategori av bilder, video eller lyd på Commons
FAMAE SAF

FAMAE SAF er en chilensk maskinpistol.
Produksjonen startet i 1993 av Fábricas y Maestranzas del Ejército (FAMAE), som er den statlige chilenske våpenprodusenten. Den er i bruk hos det chilenske forsvar og politi, og blir eksportert til andre land. 
SAF er et rekyloperert våpen som skyter med lukket sluttstykke. Den har omstiller mellom halv og helautomatisk ild, samt 3-skudds byger. Den er en forkortet versjon av den sveitsiske SIG SG 540 automatriflen, som ble produsert på lisens i Chile på 1980-tallet, men med et enkelt masseretardert sluttstykke istedenfor roterende sluttstykke. Den har gjennomsiktige 20 og 30 patroners våpenmagasiner som har spor slik at flere magasiner kan festes sammen.


== Brukere ==
 Chile
 Brasil
 Portugal


== Eksterne lenker ==
FAMAE
Modern Firearms – FAMAE SAF
John Ole Morken

John Ole Morken (født 25. september 1979 i Ålen) er en norsk folkemusiker (fele, hardingfele, gitar) og komponist.


== Karrieren ==
Han er medlem av folkemusikkgrupper som Morka, Rim, JoJo og Lajla/John Ole og har tidligere vært medlem av Sie Gubba (1995–1999). Han har ledet flere spellemannslag, blant andre Søndre Trondhjems Spellmannslag som fikk Folkelarm i 2006 for albumet Den e grei ja.... Han har også laget flere bestillingsverk.
Januar 2008 ga han ut sitt første soloalbum Slåtter fra Hessdalen, Haltdalen og Ålen som består av folkemusikk fra Røros-området. Albumet ble produsert av Bjørn Aksdal og gitt ut på Etnisk musikklubb. For albumet ble han nominert til Spellemannprisen 2008 i klassen folkemusikk/gammaldans.


== Diskografi ==
Slåtter fra Hessdalen, Haltdalen og Ålen (2008)SinglerDet hev ei rose sprunge (2014), med Lajla Renate Buer Storli


=== Sie Gubba ===
Jakta ti alle fjell (1998)


=== Musicus ===
Musicus – Folkbarokk fra Rørosområdet (2016)


=== Andre deltagelser ===
Jan Borseths: I godt lag (2001)
Søndre Trondhjems Spellmannslag: Den er grei ja (2006)
Folkelarm/Etnisk musikklubb: FolkeLarm Oslo2008 (2008)
Højbystævnet: Højbystævnet 2009 (2009)
Folkelarm/NorCD: FolkeLarm Oslo2009 (2009)
Major Parkinson: Songs from a Solitary Home (2010)
The Nordic Fiddlers Bloc: The Nordic Fiddlers Bloc (2011)
Jørgen Nyrønning: Jørgen Nyrønning (2013)
Lajla Renate Buer Storli: Møya som drøymde (2013)
Lothepus: Sallaren (2014)
Jack Stillwater: The Farmer Trilogy Part One: The Farmer (2015)


== Priser og utmerkelser ==
Sør-Trøndelag fylkeskommunes kulturstipend i 1999
Midtre Gauldal kommunes kulturstipend i 2000
Adresseavisens kulturstipend for unge og lovende talenter i 2000
Holtålen kommunes kulturpris i 2002
Bergstadstipendet fra Røros kommune sammen med Olav Luksengård Mjelva i 2006


== Eksterne lenker ==
Hjemmeside
Karl Edvard Diriks

Karl Edvard Diriks (født 1855 i Christiania, død 1930 i Horten) var en norsk maler. Han var sønn av generalauditør Christian Ludvig Diriks (1802–1873) og Benedicte Henriette Munch (1823–1912). Moren var en søster av Peter Andreas Munch og legen Christian Munch, far til maleren Edvard Munch. Edvard Diriks og Edvard Munch var fettere. Edvards Diriks var brorsønn av fyrdirektør Carl Frederik Diriks (1814–1895), «Fyr-Diriks», kjent for sine tegninger fra folkeliv langs kysten og fra reiselivet.
Edvard Diriks studerte til arkitekt i Karlsruhe da han høsten 1874 stiftet bekjentskap med Christian Krohg, Hans Gude og Frits Thaulow. Etter en tids vennskap leide han hybel sammen med Krohg og var dessuten omgangsvenn med Max Klinger. Dessuten bodde Edvard Diriks i lang tid i Paris (1882, 1899-21), og tilbragte der tid med Picasso og Modigliani.
1880-årene tilbragte Edvard Diriks somrene i Drøbak, og i 1892 giftet han seg med den svenskfødte kunstneren Anna Maria Diriks (f. Westerberg, 1870–1932). Deres tilholdssted sommerstid var ”Klausehytta” ovenfor Sprostranda, men i 1892-1894 var  de fastboende i Drøbak. Etter dette bodde de mange år i Paris, men de siste årene av livet tilbragte de i Drøbak. 
En av hans første verker fra Drøbak er maleriet Skrivergården i Drøbak (1880, i privat eie). Senere malte han Randersgården i Hølen (1885, eies av Det Norske Selskab) og Desemberdag ved Drøbak (1890, i Nasjonalgalleriet). Mens han bodde i Drøbak utførte han mange motiver av båtlivet. Skip på fjorden i storm eller stille vær er typiske motiver fra hans hånd. Han var en iherdig og trofast friluftsmaler. Først konsentrerte han seg om å gjengi sterkt sollys (i 1880-årene), og deretter tok han fatt på fremstillinger av regn, snestorm, vind og vinter. 


== Galleri ==

		
		


== Referanser ==


== Eksterne lenker ==
(Karl) Edvard Diriks i Akershus
Nasjonalbiblioteket: Diriksfamiliens utklippsbøker
Kunstneres Drøbak (bilde)
EM på skøyter 2023

EM på skøyter 2023 ble arrangert i Vikingskipet på Hamar fra 5. til 7. januar. Det ble arrangert både sprint og allround for begge kjønn.


== Medaljetabell ==
     Vertsnasjon


== Resultater ==


=== Sprint ===
Ble arrangert med 500 og 1000 meter fredag 5. januar og lørdag 6. januar for begge kjønn.


==== Kvinner ====


==== Menn ====


=== Allround ===


==== Kvinner ====
500 meter og 5000 meter gikk lørdag 6. januar, mens 1500 meter og 5000 meter gikk søndag 7. januar.


==== Menn ====
500 meter og 5000 meter gikk lørdag 6. januar, mens 1500 meter og 10000 meter gikk søndag 7. januar.


== Eksterne lenker ==
Offisiell resultatliste sprint kvinner
Offisiell resultatliste sprint menn
Offisiell resultatliste allround kvinner
Offisiell resultatliste allround menn
Panamas kvinnelandslag i fotball

Panamas kvinnelandslag i fotball representerer Panama i internasjonal fotball. Panama har spilt kvinnefotball siden 2002. De debuterte i kvalifiseringen til CONCACAF-mesterskapet med en knepen andreplass i gruppespillet i El Salvador bak overlegne Costa Rica. I mesterskapet var Panama bedre enn Trinidad og Tobago, men betydelig dårligere enn Mexico og USA. Panama gikk dermed ut av mesterskapet. Neste mesterskap var i 2006, og Panama kvalifiserte seg i gruppe med Costa Rica og Guatemala. Imidlertid gikk ikke ting like bra for Costa Rica som sist, og de endte sist. Panama vant gruppen og gikk til kvartfinalen i sluttspillet. Der ventet Jamaica. Panama tapte 0- 2. I Panamas første Pan-American Games i 2007 kom laget på en 8.-plass totalt etter å ha blitt nummer fire i gruppen. Panama spilte uavgjort mot Paraguay, og tapte pent for Argentina, Mexico og USA.


== Eksterne lenker ==
Offisielt nettsted
Lena M. Bakke

Lena Margrethe Bakke (født 24. januar 1971) er forfatter av bokserien Sverdkvinnens Ætt, en serie fra vikingtiden. Hun bor i Solør i Hedmark.
Bakke har en allsidig yrkes- og utdannelsesbakgrunn, og var i 2006/2007 student ved universitetet i Chichester i England hvor hun tok en mastergrad i Creative Writing. Det var i løpet av studietiden der at første bok i serien Sverdkvinnens Ætt ble påbegynt. 
I februar 2008 vant Bakke en romankonkurranse hos forlaget Aller med denne boken, og første bok i serien ble publisert 27. oktober 2008. 


== Sverdkvinnens Ætt ==
Sverdkvinnen – publisert 27. oktober 2008
Drømmen – publisert 24. november 2008
Jakten – publisert 19. desember 2008
Feiden – publisert 2. februar 2009
Flukten – publisert 16. mars 2009
Troen – publisert 2009
Reisen – publisert 2009
Kampen – publisert 2009
Hemmeligheten – publisert 2009
Æren – publisert 2009
Sviket – publisert 2009
Sverdet – publisert 2009 Siste bok i serien


== Eksterne lenker ==
Aller Forlag Arkivert 16. mai 2014 hos Wayback Machine.
Jamaicas kvinnelandslag i fotball

Jamaicas kvinnelandslag i fotball representerer Jamaica i internasjonal fotball. 
Jamaica debuterte i 1991 i mesterskapssammenheng, da de spilte i CONCACAF-mesterskapet. Jamaica tapte to av kampene med ett mål, og den siste, mot Canada. Jamaica deltok ikke i mesterskapet i 1993, men i 1994 kom Jamaica på sisteplass, etter å ha møtt svært vanskelig motstand som USA, Canada og Mexico. Et ettmålstap mot Trinidad og Tobago beseglet sisteplassen.
Jamaica var ikke med på de neste to mesterskapene, men i 2002 kvalifiserte Jamaica seg igjen ve å lå ut Haiti. Imidlertid ok Haiti igjen i gruppespilet og slo Jamaica, som også tapte for de to andre lagene, Costa Rica og Canada. I neste mesterskap i 2006, kom Jamaica seg til semifinalen, blant annet ved å slå ut Panama og Haiti. Jamaica tapte imidlertid semifinalen, om enn med «bare» 0-4, og senere bronsefinalen mot Mexico med 0-3. I sitt første Pan-amerikanske sluttspill kom Jamaica på tredjeplass i sin gruppe, etter et OK tap mot Brasil og et svært stygt 1-11 tap mot Canada.
Jamaica er ikke blant de aller beste lagene i CONCACAF, men de tilhører toppen, sammen med Haiti og Trinidad og Tobago, av De karibiske øyer. Jamaica har konsekvent holdt seg på 8.-plassen på FIFAs rangering for CONCACAF i samtlige utgaver av rangeringen så nær som ett (per desember 2008). 
Kvinnelandslaget ble midlertidig nedlagt i 2010 grunnet dårlig økonomi i det jamaikanske forbundet, og laget deltok dermed ikke i kvalifiseringen til VM 2011. Trolig vil laget heller ikke stille opp i kvalifiseringen til OL 2012.


== Referanser ==
Anita Håkenstad Evertsen

Anita Håkenstad Evertsen (født 19. februar 1968 i Oslo) er en norsk maratonløper og terrengløper.
Anita vant Stockholm Marathon i 1997 på tiden 2.33,26.
Hun ble verdensmester i langdistansefjelløp i Jungfrau Marathon i Sveits 8. september 2007.Evertsen hadde løyperekorden i motbakkeløpet Stoltzekleiven opp mellom 2006 og 2009, med tiden 09:56 satt i 2006, samt i Skåla Opp med tiden 1:20:06 satt i 2008.


== Medaljer i norske mesterskap ==


== Referanser ==


== Eksterne lenker ==
(en) Anita Håkenstad Evertsen – Olympics.com 
(en) Anita Håkenstad Evertsen – Olympic.org 
(en) Anita Håkenstad Evertsen – Olympedia 
(en) Anita Håkenstad Evertsen – Sports-Reference (OL-resultater – arkivert) 
(en) Anita Håkenstad Evertsen – World Athletics 
(en) Anita Håkenstad Evertsen – International Trail-Running Association 
(en) Anita Håkenstad Evertsen – ARRS 
Til topps for Håkenstad, Avisa Valdres
Mabel Taylor

Mabel Taylor var en amerikansk kvinnelig bueskytter som deltok i de olympiske leker 1904 i St. Louis i Missouri i USA.
Taylor vant en olympisk sølvmedaljer i bueskyting under OL 1904 i St. Louis. Hun var med på det amerikanske laget Potomac Archers, Washington D. C. som kom på andreplass i lagkonkurransen for kvinner. Det var kun to lag som deltok, begge fra USA 


== OL-medaljer ==
1904  St. Louis -  Sølv i bueskyting, lagkonkurranse kvinner  USA


== Eksterne lenker ==
(en) Mabel Taylor – Olympics.com 
(en) Mabel Taylor – Olympic.org 
(en) Mabel Taylor – Olympedia 
(en) Mabel Taylor – Sports-Reference (OL-resultater – arkivert) 
(en) Mabel Taylor – databaseOlympics.com (arkivert)
Werner Schäfer

Werner Schäfer (født 18. april 1904 i Straßburg, død 7. november 1973 i Lindenberg am Allgäu) var en tysk nazist og leder for konsentrasjonsleirene i Oranienburg og Börgermoor.
Werner Schäfer var født i Strasbourg og flyttet til Berlin i 1919.  I 1926 ble han sivil tjenestemann i det lokale politiet i Berlin.  Senere gikk han på politiskolen i Berlin-Brandenburg og ble politikonstabel i Berlin sentrum (Berlin-Mitte). 1. september 1928 sluttet han i Politiet på grunn av sin personlige overbevisning og begynte å arbeide i bank. Et par måneder senere ble han medlem av NSDAP. Fra oktober 1932 til mars 1933 var han arbeidsledig bortsett fra en jobb som avisbud for naziavisen ”der Angriff”. I januar 1932 ble han medlem av SA hvor han omsider nådde graden Oberführer (tilsvarer Oberst i Wehrmacht). I 1933 ble han leder for konsentrasjonsleiren Oranienburg. Denne ledet han frem til leiren ble lagt ned i mars 1934.  Senere i 1934 tok han over ledelsen for konsentrasjonsleiren Börgermoor i Emsland, hvor han ble til mai 1942 hvor han deltok i krigstjeneste. Han fikk graden Oberführer
Schäfer ble etter krigen internert i Neuengamme. Han ble i 1951 dømt til fire års fengsel for mishandling av fanger. Denne dommen ble anket og i 1953 redusert til to og et halvt års fengsel. Den lave straffen ble ansatt som en skandale.Etter soning startet han reisebyrå i München.


== Referanser ==


== Litteratur ==
Schäfer, Werner: Konzentrationslager Oranienburg. Das Anti-Braunbuch über das erste deutsche Konzentrationslager. Berlin 1934,
Kitch’n

Kitch'n er en norsk butikkjede som driver detaljsalg av kjøkkenredskap og -utstyr, serviser, stentøy og bestikk. Kjeden har i dag 140 butikker i Norge.. Kjeden er eid av Kitch'n Norge AS som har forretningskontor på Lura i Sandnes kommune.
Hovedeier er Ewa Holding AS, hvor Wiggo Erichsen Holding AS er hovedeier. Familien Velde er deleier i Ewa Holding AS med 40 %.
Den første butikken ble etablert i 1995 på kjøpesenteret Kvadrat i Sandnes, den hadde da navnet Bjørns kjøkkendesign. Bak etableringen stod søsknene Vigdis og Bjørn Reidar Mæland. Det ble etter noen år et startet tilsvarende butikker i Haugesund og Stavanger. I 2002 endret kjeden navn til Kitch'n.
I 2017 ble Tilbords-kjeden kjøpt av eierne av Kitch'n, for så å bli slått konkurs i februar 2018. Kitch'n-eierne kjøpte deretter opp konkursboet og reorganiserte driften av kjeden gjennom å legge ned ulønnsome butikker og flytte kontorer og grossistlager.


== Referanser ==


== Eksterne lenker ==
kitchn.no- Info om kjedens butikker
Louise Taylor

Louise Taylor var en amerikansk kvinnelig bueskytter som deltok i de olympiske leker 1904 i St. Louis i Missouri i USA.
Taylor ble olympisk mester i bueskyting under OL 1904 i St. Louis. Hun var med det amerikanske laget Cincinnati Archery Club som tok gull i lagkonkurransen for kvinner.


== OL-medaljer ==
1904  St. Louis -  Gull bueskyting, lagkonkurranse kvinner  USA


== Eksterne lenker ==
(en) Leonie Taylor – Olympics.com 
(en) Leonie Taylor – Olympic.org 
(en) Leonie Taylor – Olympedia 
(en) Leonie Taylor – Sports-Reference (OL-resultater – arkivert)
Fylkesvei 7360

Fylkesvei 7360 går mellom Hestmyra og Bleikvassli Gruver i Hemnes kommune. Veien er 2,0 km lang.
Frem til 2019 hadde veien betegnelsen fylkesvei 332.


== Kommuner og knutepunkter ==

 Hemnes
Fv7356Fylkesvei 7356 Hestmyra
Endepunkt Bleikvassli Gruver


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv7360
(no) Statens vegvesen – trafikkmeldinger
Laura Woodruff

Laura Woodruff var en amerikansk kvinnelig bueskytter som deltok i de olympiske leker 1904 i St. Louis i Missouri i USA.
Woodruff ble olympisk mester i bueskyting under OL 1904 i St. Louis. Hun var med det amerikanske laget Cincinnati Archery Club som tok gull i lagkonkurransen for kvinner. Det var kun to lag som deltok, begge fra USA.


== OL-medaljer ==
1904  St. Louis -  Gull bueskyting, lagkonkurranse kvinner  USA


== Eksterne lenker ==
(en) Laura Woodruff – Olympedia 
(en) Laura Woodruff – Sports-Reference (OL-resultater – arkivert) 
(en) Laura Woodruff – databaseOlympics.com (arkivert)
Jonathan Wyatt

Jonathan Craig Wyatt (født 20. desember 1972 i Lower Hutt) er en friidrettsutøver og motbakkeløper fra New Zealand, som er seks ganger verdensmester i motbakkeløp.
Under Sommer-OL 1996 i Atlanta konkurrerte han på 5000 m. Hans bestenotering på halvmaraton pålydende 01.02.37 fra 2. juni 2002 i Christchurch, er også newzealandsk rekord.
I 2008 vant Wyatt det norske motbakkeløpet Skåla Opp foran avdøde Jon Tvedt.
Wyatt er gift med den italienske langrennsløperen Antonella Confortola.


== Referanser ==


== Eksterne lenker ==
(en) Jonathan Wyatt – Olympics.com 
(en) Jonathan Wyatt – Olympic.org 
(en) Jonathan Wyatt – Olympedia 
(en) Jonathan Wyatt – Sports-Reference (OL-resultater – arkivert) 
(en) Jonathan Wyatt – New Zealands olympiske komité 
(en) Jonathan Wyatt – Commonwealth Games Federation 
(en) Jonathan Wyatt – World Athletics 
(en) Jonathan Wyatt – Deutsche Ultramarathon Vereinigung 
(en) Jonathan Wyatt – TheSports.org 
(en) Jonathan Wyatt – International Trail-Running Association
Edwin Katzenellenbogen

Edwin Maria Katzenellenbogen (født 22. mai 1882 i Stanislau i Ukraina, død 1955) var en tysk-ukrainsk-amerikansk psykiater og fangelege i konsentrasjonsleiren Buchenwald under den annen verdenskrig. Han studerte i USA og flyttet til Tyskland i 1930.
Han hadde jødisk bakgrunn.


== Referanser ==
Cyber Sunday

Cyber Sunday er et årlig wrestling pay-per-view i WWE. I 2004 og 2005 var Cyber Sunday kjent som Taboo Tuesday, og var eksklusivt hos RAW.
Taboo Tuesday var den eneste pay-per-view'en som ble holdt på en tirsdag, bortsett fra "This Tuesday In Texas" (Denne tirsdagen i Texas) i 1991.
Cyber Sunday gir dessuten tilskuerne muligheten for å stemme frem kamper, og dommere, samt hvem som skal bryte den dagen. Før var dette kun mulig over internett, men i 2008 åpnet de muligheten for å stemme over SMS.


== Cyber Sunday datoer og sted ==


== Referanser ==
M1 (Irland)

M1 er en motorvei som går langs østkysten i Irland.
M1 er en del av veien mellom Dublin i Irland og Belfast i Nord-Irland. Den starter (2004) sør for ringveien M50 ved Dublin og går til Dundalk ved grensen mot Nord-Irland. Den ble bygd i seksjoner, som erstatning for N1
Sør for Drogheda er det en bomstasjon for å finansiere veien. Arbeid med å forlenge M1 fram til grensen til Nord-Irland begynte i 2004. Den skal der knyttes til A1 og så videre til den nordirske M1. Det er ikke planer om å oppgradere A1.


== Se også ==
M1 (Nord-Irland)
M1 (Storbritannia)
M1 (Nord-Irland)

M1 er en motorvei som går mellom Belfast og Dungannon, forbi Lisburn, Craigavon og Portadown. Den har tilknytning til hovedveien til Dublin rett sør for Lisburn. Veien er del av Europavei 1 og Europavei 18.
Nord-Irland har et eget veinummersystem. Veien er derfor nummerert uavhengig av M1 i England og M1 i Irland.


== Se også ==
M1 (Irland)
M1 (England)
Fylkesvei 7368

Fylkesvei 7368 går mellom Bjørnneset og Svartisåga bru i Rana kommune. Veien er 9,4 km lang.
Frem til 2019 hadde veien betegnelsen fylkesvei 354.


== Kommuner og knutepunkter ==

 RanaRøvassdalveien 


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv7368
(no) Statens vegvesen – trafikkmeldinger
Dvergspissmus

Dvergspissmus er en art av spissmus. Arten er som navnet antyder svært små, og har en gjennomsnittsvekt på bare 4 gram. I Norge er det bare knøttspissmus som er mindre.
Den er aktiv dag og natt. Den holder til i underskog og blant løv hvor den lever av små insekter og virvelløse dyr. Fordi den er så liten har den en svært høy forbrenning. Den må derfor ete jevnlig; ca. hver annen time.
Dvergspissmus er utbredt i Eurasia fra Irland og nordlige Portugal i vest til Jenisej og Bajkalsjøen i øst, og Middelhavet, Altaj og Tian Shan i sør. Det kan tenkes at noen av de små spissmusene som er funnet lenger sør i Himalaya og Kina, tilhører denne arten. Sorex volnuchini fra Kaukasus og Anatolia, og Sorex gracillimus fra Russlands fjerne østen, Korea, Sakhalin og Hokkaido er svært like, men skilles nå ut som egne arter på grunn av blant annet kromosomoppsettene.


== Referanser ==


== Eksterne lenker ==
(en) dvergspissmus i Encyclopedia of Life 
(en) dvergspissmus i Global Biodiversity Information Facility 
(no) dvergspissmus hos Artsdatabanken 
(sv) dvergspissmus hos Dyntaxa 
(en) dvergspissmus hos Fauna Europaea 
(en) dvergspissmus hos Fossilworks 
(en) dvergspissmus hos Fossilworks 
(en) dvergspissmus hos ITIS 
(en) dvergspissmus hos NCBI 
(en) Kategori:Sorex minutus – bilder, video eller lyd på Wikimedia Commons 
(en) Sorex minutus – galleri av bilder, video eller lyd på Wikimedia Commons